**Projekt „Kotač“ – Mjeseci u godini**

Mi smo učenici 2. razreda.

U 2. razredu učimo snalaženje u vremenu – sat, godišnja doba, kalendar, mjesece.

* Što su mjeseci,
* kako se zovu,
* koliko mjeseci ima jedna godina,
* koliko dana ima jedan mjesec,
* zašto su nam važni,
* njihova obilježja i još dosta toga, dosada smo uspješno svladali.

Siječanj, veljača, ožujak, travanj, svibanj, lipanj, srpanj, kolovoz, rujan, listopad, studeni, prosinac i tako u krug, pa opet iznova, vrte se baš kao i kotači.

I tako smo mi uz pomoć učiteljica kroz naš kotač zavrtili 12 mjeseci – od siječnja do prosinca. Za svaki mjesec znamo što donosi, što se radi, bere li se ili sadi, odmara li se ili uči, pada li kiša ili sunce žari….

Svaki smo mjesec likovno oblikovali, te ispisali nama najdraže stihove iz slikovnice Mjesecolendar koju smo naravno cijelu pročitali. Jako nam se svidjela.

A vi, ukoliko želite zavrtite naš kotač – putujte kroz mjesece, godišnja doba, završite godinu i započnite novu.

I tako u krug, pa opet u krug baš kao okretanje kotača!

Pripremile: Suzana Suvić, Marijana Šporer, Sanja Despot Abramović